proxectonos/corpus_dominio_legal_administrativo_tmp huggingface dataset:
23/01/2020 | Administración LocalMunicipal
Betanzos
Aprobación definitiva do orzamento xeral para o exercicio 2020 e cadro de persoal

Aprobación definitiva do orzamento xeral para o exercicio 2020 e cadro de persoal Aprobado definitivamente o Orzamento Xeral do Concello de Betanzos para o 2020, e comprensivo aquel do Orzamento Xeral deste concello, Bases de Execución, Cadro de Persoal funcionario e laboral, de conformidade co artigo 169 do Texto refundido da Lei reguladora das Facendas Locais aprobado por Real decreto lexislativo 2/2004, do 5 de marzo, e o artigo 20 do Real decreto 500/1990, do 20 de abril, publicase o seu resumo por capítulos: CADRO DE PERSOAL CONCELLO DE BETANZOS A dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto refundido da Lei reguladora das Facendas Locais aprobado por Real decreto lexislativo 2/2004, do 5 de marzo, e na forma e prazos que establecen as normas de devandita xurisdición. Betanzos a 21 de xaneiro de 2020. A alcaldesa María Barral Varela
23/01/2020 | Administración LocalMunicipal
Cabana de Bergantiños
Modificación da delegación das competencias da Alcaldía

ASUNTO: MODIFICACIÓN DAS DELEGACIÓNS DA ALCALDÍA En data 20 de xaneiro de 2020 o alcalde ditou a resolución n.º 18 co seguinte teor literal: “Considerando que está previsto que o alcalde pode delegar parte das súas competencias na Xunta de Goberno Local coas formalidades e requisitos establecidos nos artigos 43, 44, 45 e 114 a 118 do ROF. Visto que por Decreto n.º 377/2019, do 12 de xullo, se aprobaron as delegacións de competencias do alcalde na Xunta de Goberno Local. Visto que resulta necesario a modificación de dita delegación para unha maior axilidade na tramitación dos expedientes de gastos. RESOLVO: Primeiro. –Delegar na Xunta de Goberno Local as seguintes competencias do alcalde, incluída a facultade de resolver os recursos de reposición contra os acordos que adopte este órgano colexiado nestas materias, modificando as delegacións aprobadas no Decreto n.º 377/2019, do 12 de xullo: – Outorgamento, denegación, cambios de titularidade, prórrogas nos prazos de execución e demais incidencias relacionadas coas licencias urbanísticas de obras maiores e de actividades, así como o seguimento de comunicacións previas e declaracións responsables en materia de urbanismo. – Expedientes de disciplina urbanística, sancionadores e de reposición da legalidade urbanística. – Aprobación dos instrumentos de planeamento de desenvolvemento do planeamento xeral non expresamente atribuídos ó Pleno e a aprobación dos instrumentos de xestión urbanística e dos proxectos de urbanización. – Ratificación de cesións urbanísticas. – Aprobación de gastos imputables ao capítulo II (gastos correntes) sempre que superen os 3.000,00 €, así como a orde de pago dos mesmos. – Aprobación de gastos imputables ao capítulo IV (transferencias correntes) sempre que superen os 3.000,00 €, así como a orde de pago dos mesmos, excepto as subvencións de emerxencia social, que seguirán sendo competencia da Alcaldía, independentemente do seu importe. – Devolución de avais. – Resolución de expedientes de responsabilidade patrimonial da administración municipal competencia da Alcaldía. Segundo. –Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas. Terceiro. –Comunicar este acordo ós diferentes servizos municipais e dar conta do presente acordo ó Pleno na seguinte sesión que se convoque.” Cabana de Bergantiños, a 20 de xaneiro de 2020. O alcalde Asdo.: José Muíño Domínguez
23/01/2020 | Administración LocalMunicipal
Negreira
Anuncio relativo á conta xeral do orzamento do Concello de Negreira do ano 2018

ANUNCIO Informada a conta xeral do orzamento do Concello de Negreira do ano 2018 pola Comisión Especial de Contas desta entidade, exponse ó público durante o prazo de 15 días, durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3º do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. Negreira, 8 de xaneiro de 2020. Manuel Ángel Leis Míguez Alcalde-presidente
21/01/2020 | Administración LocalMunicipal
Ortigueira
Secretaría
Modificación oferta de emprego público de 2019

Por Resolución de Alcaldía 2020/0023 de 15 de xaneiro, acordouse: “PRIMEIRO. Declarar caducada a oferta dunha praza de Oficial de Policía Local incluída na OEP 2017. SEGUNDO. Modificar a Oferta de Emprego Público deste Concello para o ano 2019 (OEP Ortigueira 2019) aos efectos de incluír unha praza de Oficial de Policía Local pola quenda de promoción interna. Deste xeito, a Oferta pasa a ser a seguinte: TERCEIRO. Que se publique no taboleiro de anuncios da Corporación e no BOP da Coruña.” O que se fai publico para xeral coñecemento e aos efectos oportunos Ortigueira, 15 de xaneiro de 2020 O Alcalde-Presidente, D. Juan Vicente Penabad Muras
21/01/2020 | Administración LocalMunicipal
Zas
Aprobación inicial do Padrón do Servizo Municipal de Auga, 3º trimestre 2019

Con data 15/01/2020, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do terceiro trimestre do ano 2019 (do 1 de xullo ao 30 de setembro) por un importe total de 18.306,76 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 12 de febreiro de 2020 ata o día 12 de abril de 2020. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 15 de xaneiro de 2020. O alcalde Manuel Muíño Espasandín
21/01/2020 | Administración de JusticiaJuzgados de Primera Instancia
1ª Instancia 8 A Coruña
Notificación de sentenza. Xuízo verbal 704/18

E D I C T O Marina Elizabeth Ordoño Padrosa, letrado da administración de xustiza do Xulgado de Primeira Instancia Núm.8 da Coruña, fago saber que no MARIA TEBA ARKIA MILLINGTON ORTIZ DE LEJARAZU 704/18 ditouse sentenza núm.207/19 de 27/12/2019 que non pude ser notificada á interviniente con DNI XXXXXXXXX. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña) onde a interesada poderá ter coñecemento íntegro do acto. Contra a dita resolución non pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 15 de xaneiro do 2020. Marina Elizabeth Ordoño Padrosa O letrado da administración de xustiza
21/01/2020 | Administración LocalMunicipal
Ribeira
Anuncio do calendario do contribuínte para o ano 2020

ANUNCIO CALENDARIO DO CONTRIBUÍNTE 2020 PERÍODOS VOLUNTARIOS DE INGRESO DAS DÉBEDAS DE VENCEMENTO PERIÓDICO E NOTIFICACIÓN COLECTIVA O artigo 25 da Ordenanza xeral municipal de xestión, recadación e inspección dos tributos e outros ingresos de dereito público dispón que os períodos para pagar os tributos e outros ingresos públicos de carácter periódico que se xestionen por recibo serán establecidos pola Alcaldía, e serán obxecto de difusión a través da sede electrónica do Concello. No caso dos tributos de notificación colectiva e periódica (padróns fiscais) que non teñan establecido outro prazo nas súas normas reguladoras, os períodos voluntarios de pagamento deberán ser establecidos de conformidade co disposto no artigo 62.3 da Lei 58/2003, Xeral Tributaria, do 17 de decembro. En base ao exposto, e en uso das atribucións previstas no artigo 21.1. f) e s) d7/85, do 2 de abril, reguladora das bases do réxime local, e 25 da Ordenanza Fiscal Xeral, a Alcaldía resolveu aprobar o CALENDARIO DO CONTRIBUÍNTE para o exercicio 2020, de acordo conseguinte detalle: INGRESOS DE DEVENGO ANUAL E NOTIFICACIÓN COLECTIVA INGRESOS DE VENCEMENTO TRIMESTRAL E NOTIFICACIÓN COLECTIVA INGRESOS DE DEVENGO MENSUAL E NOTIFICACIÓN COLECTIVA Sen prexuízo do anterior, a Alcaldía resérvase a facultade de modificar o presente calendario cando motivos de índole técnica, debidamente xustificados no expediente, impidan a posta ao cobro dos valores nas datas sinaladas, informando de tales circunstancias aos cidadáns coa suficiente antelación unha vez aprobados os correspondentes padróns fiscais e o seu prazo de ingreso en período voluntario. Riveira, a 14 da xaneiro de 2020. O alcalde Manuel Ruiz Rivas
21/01/2020 | Administración LocalMunicipal
Cee
Aprobación inicial da modificación do anexo de subvencións nominativas do orzamento 2019 prorrogado para o 2020

ANUNCIO APROBACIÓN INICIAL DA MODIFICACIÓN DO ANEXO DE SUBVENCIÓNS NOMINATIVAS DO ORZAMENTO 2019 PRORROGADO PARA O 2020 Aprobada inicialmente polo Pleno deste Concello, en data 17.01.2020, a modificación do anexo de subvencións nominativas do orzamento 2019 prorrogado para o 2020: carácter prepagable da subvención nominativa á Fundación Fernando Blanco, conforme ao artigo 169 do R. D. L 2/2004, do 5 de marzo, exponse ao público o expediente por prazo de quince días desde a publicación deste anuncio, para os efectos de reclamacións e alegacións. De conformidade co acordo adoptado, a modificación considerarase definitivamente aprobada se durante o citado prazo non presenten reclamacións. Cee, 20 de xaneiro de 2020. A alcaldesa Margarita Lamela Louzán
21/01/2020 | Administración LocalMunicipal
Bergondo
Secretaría
Anuncio de aprobación das bases do premio do I Concurso de Poesía Filomena Dato Concello de Bergondo

ANUNCIO DE APROBACIÓN DAS BASES DO PREMIO DO I CONCURSO DE POESÍA FILOMENA DATO CONCELLO DE BERGONDO Por esta Alcaldía ditouse a resolución da Alcaldía núm.39/2020, do 14 de xaneiro de 2020, aprobando as bases do premio do I concurso de poesía Filomena Dato do Concello de Bergondo, que transcritas literalmente din: “I Concurso de Poesía Filomena Dato Concello de Bergondo 1. O Concello de Bergondo convoca a primeira edición do Premio de Poesía Filomena Dato Concello de Bergondo.2. Poderán optar ao premio todas as autoras e autores maiores de idade, de calquera nacionalidade, sempre que o orixinal que presenten estea escrito en lingua galega.3. Fíxase un premio único de 2.000,00 € (sobre esta contía aplicaranse a oportunas retencións). 4. Os traballos cunha extensión mínima de 500 versos, serán orixinais, inéditos e non premiados noutros concursos no momento das deliberacións do xurado. As autoras e autores responsabilízanse de lle comunicar á organización, dun xeito inmediato, a concesión doutros premios acadados a partir da remisión dos orixinais. Os traballos presentaranse por cuadriplicado, mecanografados con dobre espazo por unha soa cara, debidamente grampados ou encadernados, e paxinación numerada. Cada copia dos traballos presentarase cunha capa na que figure o título da obra e o lema ou alcume da autora ou autor, coincidindo no exterior co sobre pechado que debe acompañar á obra. A plica conterá no interior o nome e apelidos da autora/autor, número do DNI, enderezo, número de teléfono, correo electrónico e un breve currículo que incida na súa traxectoria literaria se a houbese.5. As obras presentaranse na Casa da Cultura do Concello de Bergondo (oficinas administrativas) Estrada Coruña, 12, 15165 Bergondo (A Coruña). 6. O prazo de admisión de orixinais estará aberto ata o 1 de abril de 2020.7. As deliberacións do xurado son secretas. A súa decisión faráse pública no mes de maio e o acto de entrega do premio terá lugar antes do día 31 de maio de 2020, acto no que se contará coa presenza da autora ou autor. O xurado pode declarar deserto o premio.8. O xurado estará presidido pola alcaldesa do Concello de Bergondo, ou persoa na que delegue, e estará formado por outras tres membros, cuxa identidade será revelada o día do fallo do galardón.9. O orixinal gañador xunto co nome e apelidos da autora ou autor darase a coñecer aos medios despois do fallo.10. A obra premiada será propiedade da súa autora ou autor, agás a primeira edición que publicará o selo editorial Apiario, e presentarase coincidindo co fallo do ano seguinte. En posteriores edicións farase constar a condición de premiada no I Premio de Poesía Filomena Dato Concello de Bergondo.11. Correspóndelle ao xurado a interpretación das presentes bases.12. A participación nesta convocatoria supón a total aceptación destas bases.13. Toda a información relativa a este concurso publicarase na web municipal: bergondo. gal.” En Bergondo, 15 de xaneiro de 2020. A alcaldesa Alejandra Pérez Máquez
21/01/2020 | Administración LocalMunicipal
Carballo
Provisión temporal de 4 postos de oficial de policía mediante comisión de servizos

Inicio do expediente para a provisión de catro postos de traballo, en comisión de servizos, de oficial de policía (Escala: Administración Especial, Subescala: Servizos Especiais, Clase: Policía Local) que figuran no cadro de persoal do Concello de Carballo, en vista da urxencia e inaplazable necesidade. O prazo de presentación de solicitudes será de dez días naturais a contar desde o día seguinte a súa publicación, ao efecto de que os interesados que cumpran os requisitos e estean interesados, soliciten participar no procedemento. Os criterios de valoración serán os recollidos no Anexo III da Orde do 28/01/2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais (DOG núm.22 de 02/02/2009). Carballo 16 de xaneiro de 2020 O Alcalde Evencio Ferrero Rodríguez
21/01/2020 | Administración LocalMunicipal
Cedeira
Aprobación inicial Plan Económico Financieiro 2019/20

Polo Pleno do Concello, en sesión celebrada o día 30 de decembro de 2019, aprobouse o Plan Económico Financiero 2019-2020. Segundo o disposto na Lei Orgánica 2/2012, do 27 de abril, de Estabilidade Orzamentaria e Sostenibilidade Financeira, sométese a información pública a aprobación do devandito Plan. Os interesados que estean lexitimados, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. No caso de non presentarse alegacións, o acordo provisional elevarase a definitivo sen necesidade de novo acordo plenario. Cedeira, 15 de xaneiro de 2020 Asdo. O Alcalde, Pablo Diego Moreda Gil
21/01/2020 | Administración de JusticiaJuzgados de Primera Instancia
1ª Instancia 8 A Coruña
Notificación de sentenza JVB 1154/18

E D I C T O Btissame Kalach Devi, letrado da administración de xustiza do Xulgado de Primeira Instancia Núm.8 da Coruña, fago saber que no XUÍZO VERBAL 1154/18 ditouse sentenza núm.202/19 de 26/12/2019 que non pude ser notificada ó interviniente con CIF B70482203. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 10 de xaneiro do 2020. Btissame Kalach Devi O letrado da administración de xustiza
21/01/2020 | Administración LocalMunicipal
Arteixo
Persoal
Proceso de selección polo procedemento de concurso-oposición para a creación dunha bolsa de traballo de persoal administrativo do Concello de Arteixo

ANUNCIO O Concello de Arteixo, por resolución da Alcaldía n.º 45/2020 do 10 de xaneiro de 2020, inicia proceso de selección polo procedemento de concurso-oposición, para cobertura temporal dos postos de traballo vacantes pertencentes ao corpo administrativo, a través da creación dunha bolsa de traballo de persoal administrativo do Concello de Arteixo. As bases están a disposición dos/as interesados/as no taboleiro de anuncios da Casa Consistorial e, complementariamente, na web municipal. As instancias solicitando tomar parte no proceso selectivo empezarán a contar no prazo de 10 días hábiles, dende o seguinte ao da publicación do anuncio de convocatoria no Boletín Oficial da Provincia. En Arteixo, a 15 de xaneiro de 2020. Asinado: Carlos Calvelo Martínez, alcalde-presidente
21/01/2020 | Administración LocalMunicipal
Negreira
Anuncio relativo á aprobación provisional da modificación da Ordenanza fiscal da taxa de rede de sumidoiros

ANUNCIO O Pleno da Corporación, con data de 13 de xaneiro de 2020, acordou a aprobación provisional da modificación da Ordenanza fiscal da taxa de rede de sumidoiros, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 15 de xaneiro de 2020. Manuel Ángel Leis Míguez Alcalde-presidente
21/01/2020 | Administración LocalMunicipal
Arteixo
Persoal
Proceso de selección polo procedemento de concurso-oposición libre e trámite de urxencia, para a cobertura temporal, ao abeiro da subvención do Plan Concertado, dunha praza do posto de traballador/a social do Concello de Arteixo

O Concello de Arteixo por Resolución de Alcaldía nº 42/2020 de 10 de xaneiro de 2020, inicia proceso de selección polo procedemento de concurso-oposición libre e trámite de urxencia, para a cobertura temporal, ao abeiro da subvención do Plan Concertado, dunha praza do posto de traballador/a social do Concello de Arteixo As bases están a disposición dos/as interesados/as no Taboleiro de Anuncios da Casa Consistorial e, complementariamente, na web municipal. As instancias solicitando tomar parte no proceso selectivo, empezarán a contar, no prazo de 10 días naturais, dende o seguinte ao da publicación do anuncio de convocatoria no Boletín Oficial da Provincia. En Arteixo, a 15 de xaneiro de 2020 Asinado: Carlos Calvelo Martínez, Alcalde-Presidente
21/01/2020 | Administración LocalMunicipal
Narón
Secretaría
Corrección de erros na RPT 2020 do Concello de Narón

Corrección de erros na RPT 2020 do Concello de Narón Con data 16.01.2020 foi publicada no Boletín Oficial da Provincia da Coruña n.º 10 a aprobación definitiva da RPT do Concello de Narón e do Padroado de Cultura do ano 2020. Logo de advertir un erro na antedita publicación, procédese á súa nova publicación coa inclusión das prazas corresspondentes o Padroado de Cultura. Narón, 10 de xaneiro de 2020. A alcaldesa Marián Ferreiro Díaz
21/01/2020 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2020

ANUNCIO O Pleno da Corporación, con data de 13 de xaneiro de 2020, acordou a aprobación provisional do cadro de tarifas de abastecemento de auga e saneamento para o exercicio 2020, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 15 de xaneiro de 2020. Manuel Ángel Leis Míguez Alcalde-presidente
21/01/2020 | Administración LocalMunicipal
Cambre
Aprobación definitiva do orzamento xeral para o exercicio 2020 e cadro de persoal para o 2020

De conformidade co artigo 169.1 do Real decreto lexislativo 2/2004, do 5 de marzo, considérase definitivamente aprobado o orzamento xeral desta Entidade para o exercicio 2020 e as bases para a súa execución, así como o cadro de persoal para o 2020. En sesión ordinaria do Pleno da Corporacion de data do día 19 de decembro de 2019, celebrada con carácter supletorio da correspondente ao 26 de decembro de 2019, aprobáronse inicialmente o orzamento xeral desta entidade para o exercicio 2020 e as bases para a súa execución, así como o cadro de persoal para o 2020. Publicado o anuncio de exposición pública no Boletín oficial da Provincia núm.243, de data 23 de decembro de 2019, e transcorrido o prazo de quince días sen presentarse reclamacións contra os mesmos, enténdese definitivamente aprobado o orzamento xeral desta entidade para o exercicio 2020 e as bases para a súa execución, e en aplicacion do disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento, que ascende a un importe de 18.107.929,36 euros: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. CADRO DE PERSOAL 2020 Así mesmo, de conformidade co establecido no artigo 127 do Real Decreto Lexislativo 781/1986, do 18 de abril, insértase a continuación o cadro de persoal para o ano 2020, aprobado xunto ao orzamento xeral. PERSOAL FUNCIONARIO Cambre, 20 de xaneiro de 2020. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo de 2019) María Dolores Pan Lesta
21/01/2020 | Administración LocalMunicipal
Negreira
Anuncio relativo á aprobación inicial da modificación orzamentaria n.° 01/2020 do Concello de Negreira

ANUNCIO O Pleno da Corporación, con data de 13 de xaneiro de 2020, acordou aprobar inicialmente a modificación orzamentaria n.° 01/2020 do Concello de Negreira. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 15 de xaneiro de 2020. Manuel Ángel Leis Míguez Alcalde-presidente
16/01/2020 | Administración LocalMunicipal
Rois
Información pública do proxecto de urbanización para a execución de área de aparcamento

ANUNCIO DE INFORMACIÓN PÚBLICA DO PROXECTO DE URBANIZACIÓN PARA EXECUCION DA PLATAFORMA DA AREA DE APARCAMENTO DO CONCELLO DE ROIS AO ABEIRO DO PROXECTO SECTORIAL DE ALUMINIOS CORTIZO PARA AMPLIACION E MELLORA DAS SÚAS INSTALACIONS SITAS EN EXTRAMUNDI A Xunta de Goberno Local do Concello de Rois, na sesión celebrada o o día 8 de xaneiro de 2020, aprobou inicialmente o proxecto de urbanizacion para a execución da plataforma da área de aparcamento do Concello de Rois ao abeiro do proxecto sectorial de Aluminios Cortizo para a ampliación e mellora das súas instalacións sitas en Extramundi segundo o proxecto elaborado polo enxeñeiro industrial D. Izkander Saturnino Jesus Barham Gulliver (colexiado número 199 do Colexio de enxeñeiros Industriais de Galicia) En aplicación do procedemento regulado no artigo 226 do Decreto 143/2016, do 22 de setembro de 2016, polo que se aproba o Regulamento da Lei 2/2016, do 10 de febreiro, do solo de Galicia, o proxecto de urbanizacion para a execución da plataforma de aparcamento do concello de Rois ao abeiro do proxecto sectorial de Aluminios Cortizo para ampliación e mellora das súas instalacións sitas en Extramundi e aprobado inicialmente o día 8 de xaneiro de 2020, someterase a información pública durante o prazo mínimo dun mes mediante anuncio que se publicará no Boletín Oficial da Provincia e nun dos xornais de maior difusión na provincia. Simultáneamente, practicarase notificación individual os propietarios afectados. Durante o trámite de información pública, solicitaranse os informes e autorizacions sectoriais preceptivos. O que se fai público co fin de que durante o prazo dun mes, contado a partir do seguinte á ultima publicación, os interesados poidan consultar o expediente e formular as alegacións que xulguen oportunas. O expediente pódese consultar nas oficinas municipais de luns a venres, das 9.00 ás 14.00 horas. Rois, 10 de xaneiro de 2020. O alcalde Ramón Tojo Lens
16/01/2020 | Administración LocalMunicipal
Ribeira
Padrón e lista cobratoria do prezo público dos campamentos de conciliación de Nadal 2019-2020, actividade organizada pola Concellería de Cultura

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público dos campamentos de conciliación de Nadal 2019-2020, actividade organizada pola Concellería de Cultura. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de xaneiro de 2020 ao 20 de marzo de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 10 de xaneiro de 2020. O alcalde Manuel Ruiz Rivas
16/01/2020 | Administración LocalMunicipal
San Sadurniño
Aprobación do padrón SAF mes de decembro 2019

ANUNCIO Exposición pública de aprobación de padrón fiscal de axuda no fogar do mes de decembro de 2019 Apróbase por Resolución da Alcaldía, con data 7 de xaneiro de 2020, o padrón cobratorio correspondente á prestación do servizo de axuda no fogar a persoas dependentes do mes de decembro do exercicio 2019, que comprende un total de 40 recibos e ten un importe total de 4.450,84 euros, e á prestación do servizo de axuda no fogar de libre concorrencia do mes de decembro do exercicio 2019, que comprende un total de 10 recibos e ten un importe total de 331,13 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 10 de xaneiro de 2020. O ALCALDE Secundino García Casal
16/01/2020 | Administración LocalMunicipal
As Pontes de García Rodríguez
Secretaría
Anuncio de información pública do acordo de modificación do Regulamento de Réxime Interior da Escola Infantil Municipal A Barosa

O Pleno do Concello das Pontes de García Rodríguez, en sesión de data 08/01/2020, aprobou inicialmente a modificación do Regulamento de réxime interior da Escola Infantil Municipal A Barosa. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do Concello en horario de 8.00 a 15.00 horas. Tamén pode consultarse na páxina web do Concello no enlace https://concello.aspontes.org/normativa, dentro da sección Ordenanzas Reguladoras-Educación. O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de García Rodríguez, 13 de xaneiro de 2020. A concelleira delegada da Área de Benestar Social, Igualdade, Educación e Xuventude María Tania Pardo Cabarcos
16/01/2020 | Administración LocalMunicipal
Narón
Secretaría
Anuncio de aprobación definitiva da RPT do Concello de Narón

Anuncio aprobación definitiva modificación RPT Concello de Narón Publicado o edicto de aprobación inicial da modificación da RPT do Concello de Narón 2019 no BOP da Coruña n.º 231, de data 04.12.2019, e transcorridos os 20 días hábiles sen que se presentase alegación algunha contra elas, enténdese aprobadas definitivamente. Polo tanto, procedese a publicación íntegra da RPT, ao abeiro do disposto no artigo 202.2 da Lei 2/2015, do 29 de abril, de emprego público de Galicia, así como o establecido no artigo 112 en relación co 90 da Lei 7/1985, do 2 de abril, reguladora das bases do réxime local. Narón, 10 de xaneiro de 2020 A Alcaldesa Marián Ferreiro Díaz
16/01/2020 | Administración LocalMunicipal
Brión
Emprazamento ás persoas interesadas no procedemento abreviado 0000409/2019

EDICTO Emprazamento ás persoas interesadas no Procedemento abreviado 0000409/2019 Por esta Alcaldía, con data 10.01.2020, ditouse a seguinte resolución: Visto o escrito procedente do Xulgado Contencioso-Administrativo núm.1 de Santiago de Compostela, recibido no Concello con data 20 de decembro de 2019, no que se comunica que por resolución do día 17 de decembro de 2019 admítese a trámite o recurso contencioso-administrativo interposto pola Federación Local de Compostela da Confederación Nacional do Traballo, contra o acordo do Pleno do Concello do 31 de xullo de 2019, publicado no BOP da Coruña do 8 de agosto de 2019, polo que se resolven as alegacións interpostas durante o trámite de información pública, se rectifican os erros materiais advertidos no documento da relación de postos de traballo aprobado inicialmente, se aproba definitivamente a relación de postos de traballo (RPT) e se aproban as reglas para a implantación efectiva da RPT. Procedemento abreviado 0000409/2019. Visto o artigo 21.1. k) da Lei 7/1985, do 2 de abril, reguladora das bases de réxime local e de conformidade coas competencias desta Alcaldía, resolvo: 1.º) Remitir copia do expediente administrativo a dito tribunal.2.º) Notificar esta resolución aos posibles interesados no expediente, emprazándoos para que poidan comparecer e persoarse en autos como demandados, no prazo de nove (9) días, contados a partir do día seguinte ao da publicación desta resolución no Boletín Oficial da Provincia, segundo dispón o artigo 49 da Lei 29/1998, do 13 de xullo, reguladora da xurisdición contencioso-administrativa, facéndolles saber que de persoarse fóra do indicado prazo, teráselles por parte para os trámites non precluidos. Se non se persoaran oportunamente continuará o procedemento polos seus trámites, sen que se teña que practicarlles en estrados ou en calquera outra forma, notificacións de ningunha clase. Brión, 10 de xaneiro de 2020. O alcalde José Luis García García
16/01/2020 | Administración LocalMunicipal
Ortigueira
Secretaría
Padrón de contribuíntes de taxa polo servizo municipal de recollida do lixo correspondente ao cuarto trimestre de 2019

ANUNCIO Por resolución da Alcaldía número 2020-0015 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO CUARTO TRIMESTRE DE 2019 De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período de quince días hábiles, a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e aos efectos oportunos. Ortigueira, 13 de xaneiro de 2020. O alcalde-presidente D. Juan Vicente Penabad Muras
16/01/2020 | Administración LocalMunicipal
Curtis
Aprobación provisional da Ordenanza municipal reguladora do depósito, carga e transporte da madeira de tala

O Pleno do Concello de Curtis, en sesión ordinaria celebrada o día 5 de decembro de 2019, aprobou con carácter provisional a Ordenanza municipal reguladora do depósito, carga e transporte da madeira de tala. De conformidade co disposto no artigo 17 Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcurrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto integro da modificación. Curtis, 13 de xaneiro de 2020. O alcalde Asdo.: Javier Fco. Caínzos Vázquez
16/01/2020 | Administración LocalMunicipal
San Sadurniño
Aprobación inicial de modificación da Ordenanza fiscal n.º T-15, reguladora das taxas pola prestación dos servizos da escola infantil municipal A Rolada

ANUNCIO Aprobación inicial de modificación da Ordenanza fiscal n.º T-15, reguladora das taxas pola prestación dos servizos da escola infantil municipal A Rolada O Pleno deste Concello, en sesión celebrada o 26 de setembro de 2019, aprobou inicialmente a modificación da Ordenanza Fiscal T-15, reguladora das taxas pola prestación dos servizos da Escola Infantil Municipal A Rolada. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. No caso de que non se presenten reclamacións, o acordo de que se trata entenderase elevado a definitivo. San Sadurniño, 13 de xaneiro de 2020. O ALCALDE Asdo.: Secundino García Casal
16/01/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Modificación das Bases do proceso selectivo dunha praza de arquitecto técnico (OEP 2018)

Advertido un erro material no temario incluído nas bases da convocatoria dunha praza de arquitecto técnico (A2) e de conformidade co disposto no artigo 109 da Lei 39/2015 do procedemento administrativo común das administracións públicas, a Xunta de Goberno, na sesión ordinaria celebrada o 19 de decembro de 2019, acordou: “Modificar as bases da convocatoria dunha praza de arquitecto técnico (A2) aprobadas pola Xunta de Goberno de data 16 de maio de 2019 no seguinte sentido: “Tema 5.- A provincia. Organización provincial. Competencias das provincias. Plans provinciais de cooperación ás obras e servizos de competencia municipal. A asistencia e cooperación cos municipios”. “Tema 5.- A provincia. Organización provincial. Competencias das provincias. Tema 6.- Plans provinciais de cooperación ás obras e servizos de competencia municipal. A asistencia e cooperación cos municipios”. A Coruña, 14 de xaneiro de 2020 O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
16/01/2020 | Administración LocalMunicipal
Ribeira
Padrón do prezo público polo uso dos servizos do viveiro de empresas de Ribeira do mes de xaneiro 2020

EDICTO Por Decreto da Alcaldía do 09-01-2020 aprobáronse as liquidacións correspondentes a: – Padrón prezo público polo uso dos servizos do viveiro de empresas de Ribeira do mes de xaneiro/2020. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 17 de xaneiro de 2020 ao 17 de marzo de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 10 de xaneiro de 2020. O ALCALDE Manuel Ruiz Rivas
16/01/2020 | Administración LocalMunicipal
Neda
Exposición pública do padrón da taxa de recollida do lixo ano 2020

A Xunta de Goberno Local de data 13 de xaneiro do 2020 aprobou o “PADRÓN POLA TAXA DE RECOLLIDA DO LIXO” correspondente ó ano 2020, o cal exponse ó público polo espazo DUN MES ós efectos de presentación das correspondentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal n.º 10 deste Concello de Neda, publicada no BOP n.º 243, do 23 de decembro do 2013. Contra o presente acordo, que é definitivo na vía administrativa, poderá interpor no prazo de dous meses, contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (capítulo II) da Lei 29/98, do 13 de xullo, reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99, do 21 de abril, en relación cos 123 e seguintes da Lei 39/2015, do 1 de outubro, do Procedemento Administrativo Común das Admninistracións Públicas, a exercer no prazo dun mes, contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local do 2 de abril de 1985, tal como preceptúa o artigo 14.4 da Lei 39/88, do 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 13 de xaneiro do 2020. O ALCALDE Asdo.: Ángel Alvariño Saavedra
16/01/2020 | Administración LocalMunicipal
Touro
Aprobación inicial do orzamento do exercicio 2020

EDICTO Aprobado inicialmente polo Pleno da Corporación o orzamento xeral para o exercicio económico de 2020, o cadro de persoal e bases de execución do presuposto para dito exercicio, en cumprimento do disposto no artigo 169.1 do texto refundido da Lei reguladora das facendas locais R. D. 2/2004, do 5 de marzo, e disposicións concordantes, exponse ó público na Secretaría deste Concello polo prazo de 15 días –que empezará a contar desde o seguinte ó da inserción do presente edicto no Boletín Oficial da Provincia– para que durante o mesmo poidan formularse as reclamacións que se consideren pertinentes, as que deberán ser dirixidas ó alcalde-presidente desta Corporación. Touro, 9 de xaneiro de 2020. O alcalde Asdo.: Ignacio Codesido Barreiro